b'\n_START_ARTICLE_\nLiftkasse\n_START_PARAGRAPH_\nEn liftkasse er en kasse eller tiln\xc3\xa6rmelsesvist et lille lad, der er bygget til at h\xc3\xa6nge p\xc3\xa5 liften bag p\xc3\xa5 en traktor. I mindre landbrug bruges den ofte til at hente mindre portioner frisk foder fra marken eller andre sm\xc3\xa5opgaver hvor det er uhensigtsm\xc3\xa6ssigt at k\xc3\xb8re med en anh\xc3\xa6nger. Ofte er det et ideelt transportredskab ved ops\xc3\xa6tning af og tilsyn med hegn i folde og l\xc3\xb8kker.'